Vyhodnotenie sezóny LOB 2007

Preteky zaradené do Slovenského rebríčka 

   V sezóne 2007 sa uskutočnilo 5 pretekov jednotlivcov a tradične 1 preteky štafiet v rámci M SR. Ako sme si už v posledných rokoch zvykli, kalendár pretekov naplánovaný a pripravený pred zimou musel byť prisposobený podmienkam tohtoročnej zimy... . K pretekom vo Vrbne a na Králikoch, ktoré sa podarilo usporiadať v plánovaných termínoch boli operatívne zaradené preteky M SR jednotlivcov a štafiet na Šachtičkách ako náhrada za zrušené preteky v Maďarsku a v Košiciach. Prvé plánované preteky boli v termíne 3.-4.2. vo Vrbne p. Pradedom . Ďalšie preteky – už spomenuté M SR na Šachtičkách sa uskutočnili 10.- 11.2.. Posledné dvojkolo a zároveň Majstrovstvá SR na krátkej trati  boli na Králikoch 24.-25. 2.

Hodnotenie pretekov započítaných do Slovenského rebríčka jednotlivcov pre rok 2007: 

1. M SR v LOB a SRJ     Vrbno p. Pradedom       3.2. 2007      šprint a krátka trať

Technické zabezpečenie: SG Vrbno p. Pradedom

Po januárovej neistote a prekladaní resp. rušení pretekov sa nakoniec podarilo organizátorom vo Vrbne pripraviť preteky českého a slovenského rebríčka a zároveň pre slovenských pretekárov M SR v šprinte. Kvalita pretekov bola ovplyvnená počasím. Šprint sa jazdil v podstate na tráve, čo ale usporiadatelia dopredu avizovali, takže staré lyže boli vhodným riešením. Krátka a štafety boli vo vyššie položenej časti terénu, kde ale tiež miestami chýbal sneh, pred čím už varovanie chýbalo (napr. posypaná cesta skoro bez snehu bola označená ako zjazdná). Trate boli vzhľadom k možnostiam vhodne postavené, zhromaždiská však nevyhovujúce (ináč to ale nešlo, boli na náhradnom mieste). Meranie času len systémom SI, bez zálohy. Zle umiestnená posledná kontrola na štafetách. Čiernou škvrnou bola krádež lyží oddielu EBB z budovy školy, kde boli pretekári ubytovaní. Tento problém organizátor dodnes nedoriešil.

 Na týchto pretekoch sa zúčastnili len pretekári EBB a MZV preto ako M SR v šprinte LOB mohlo byť vyhlásených len niekoľko kategórií. Vyhlásenie výsledkov bolo počas M SR na Šachtičkách . 

2. MM SR v LOB     Šachtičky             10.2. 2007    klasická trať,

      Technické zabezpečenie: Ekonóm Banská Bystrica
        V známom priestore Šachtičiek sa organizátorom podarilo vhodnou stavbou tratí pripraviť kvalitné preteky za dobrých snehových podmienok. Škoda slabšej účasti slovenských pretekárov, ktorú doplnilo niekoľko jednotlivcov z Maďarska a Rumunska. Použitá bola mapa Šachtička II. 1: 20 000, E 10 m, aktualizovaná v r. 2007, tlačená laserovou tlačiarňou.  Maďarská federácia OB poskytla skúter na úpravu tratí a SI raziaci systém za čo im patrí poďakovanie.  

3. MM SR v LOB Králiky                      24.2.2007    krátka trať                                                                                                                                                                                                                                                                                                                                                                         SRJ v LOB                
                     25.2.2007    skrátená trať

       Technické zabezpečenie: Ekonóm Banská Bystrica
Preteky sa uskutočnili v lyžiarskom areáli na Králikoch zároveň ako český rebríček, čo prispelo k slušnej účasti pretekárov  zo Slovenska, Česka a Maďarska. Použitá bola aktualizovaná mapa pre LOB Králiky V. M 1: 15 000, E 5 m, tlačená laserovou tlačiarňou. Krátka trať bola svojimi parametrami v podstate skrátenou traťou, keďže usporiadateľ vyhovel požiadavke ČR, odkiaľ prišlo najviac účastníkov.

V sobotu sa bežala krátka trať ako Medzinárodné majstrovstvá SR na krátkej trati. Trate boli situované väčšinou na dobre pripravených štandardných bežeckých tratiach ktoré boli upravené ratrakom. Snehu nebolo na lúkach mnoho, ale v čase konania pretekov bol zmrznutý a otvorený charakter terénu dovoľoval pohyb medzi kontrolami azimutovým spôsobom, čo pretekári v prevažnej miere aj využívali. Pre pretekárov boli pripravené šatne a priestor na prípravu lyží v lyžiarskom štadióne. Ako raziace zariadenie bol použitý systém SI , ktorý dovolil staviteľom využiť plnohodnotne celý priestor mapy. 

Záverečné hodnotenie:


Tohtoročná krajne nepriaznivá zima narobila problémy usporiadateľom v celej Európe. Z pretekov pôvodne zaradených do slovenského rebríčka museli byť zrušené pre nedostatok snehu preteky v Maďarsku a Košiciach. Organizátori pretekov Košická 40 pôvodne zaradených do hodnotenia SRJ tieto usporiadali v náhradnom priestore na Kojšovskej holi ale v termíne pretekov na Králikoch. Po zmapovaní je priestor na Kojšovskej holi vo výške 1200 m.n.m. perspektívny aj na zorganizovanie pretekov v LOB. Táto výšková hranica je v posledných rokoch zárukou aspoň čiastočne uspokojivých snehových podmienok. 


Teplé zimy v posledných rokoch vo veľkej miere zredukovali členskú základňu pretekárov zúčastňujúcich sa pretekov v LOB. Pripraviť a následne zorganizovať preteky v LOB( ak je niekde práve dostatok snehu) pre pár desiatok pretekárov nieje pre organizátorov zaujímavé, preto okrem už tradičných klubov EBB ,KYS a SPE nepribudol v posledných rokoch nijaký nový klub, ktorý by zorganizoval preteky v LOB. Žiadosť o príspevok na nákup snežného skútra nebola akceptovaná, preto aj naďalej pretrváva nedostatok mechanizmov na úpravu tratí pre LOB. 


Z hľadiska ďalšieho rozvoja LOB- u na Slovensku to nevyzerá veľmi dobre a určite v budúcej sezóne dôjde k redukcii počtu majstrovských súťaží v LOB aby sa zachovala ich hodnota a kvalita.  Usporiadanie MSR v šprinte v ČR sa neosvedčilo.        

Sekcia LOB navrhuje prideliť dotáciu klubu EBB za prípravu tratí na MM SR v LOB – Šachtičky a Králiky v sume 9.000,- Sk.

Valér Franko, sekcia LOB, Apríl 2007

